ཆོས་པ་རིན་པོ་ཆེའི་སྐུ་གདུང་ལྷ་ཁང་ནི།སྤྱི་ལོ་ཡས་མས་ཤིག་ལ་ནང་སོ་བསོད་ནམས་རྒྱ་མཚོས་གསར་དུ་བཞེངས་པ་དང་།རིག་གསར་སྐབས་ལྷ་ཁང་རྟེན་དང་བརྟེན་པ་རྨང་ནས་འཇིག་ཟིན།སྤྱི་ལོ་ལོར་རོང་བོ་ཁྲི་ཆེན་སྐུ་ཕྲེང་དྲུག་པ་དགེ་འདུན་དར་རྒྱས་རྒྱ་མཚོས་སྔོན་ཆད་ཀྱི་སྟོང་སྐུའི་ལྷ་ཁང་གི་ཤུལ་དུ་བསྐྱར་བཞེངས་མཛད།ནང་རྟེན་གྱི་སྐོར་ལ།ཆོས་པ་རིན་པོ་ཆེ་བློ་བཟང་བསྟན་པའི་རྒྱལ་མཚན་གྱི་སྐུ་གདུང་དངུལ་གྱི་མཆོད་རྟེན་མཐོ་ཚད་ལ་སྤྱི་ཁྲི་ལྔ་ཅན་དང་།དེའི་གཡས་གཡོན་དུ།སྟོན་པ་ཤཱཀྱ་ཐུབ་པ་དང་།བྱམས་པ་མགོན་པོ།རྗེ་ཙོང་ཁ་པ།ཡབ་རྗེ་བླ་མ་སྐལ་ལྡན་རྒྱ་མཚོ་བཅས་ཀྱི་སྨན་སྐུ་མི་ཚད་ཅན།རྒྱན་དྲུག་མཆོག་གཉིས་དང་།སྟོན་པའི་འཁྲུངས་རབས་མཛད་པ་བཅུ་གཉིས།བཀའ་བསྟན་དང་རྗེ་ཡབ་སྲས་གསུམ་གྱི་གསུང་འབུམ་སོགས་སྐུ་གསུང་ཐུགས་རྟེན་མང་དུ་བཞུགས།